लखनऊ. उत्तर प्रदेश शासन ने डेढ़ दर्जन अफसरों के बुधवार को ट्रांसफर कर दिए। इनमें में 13 आईएएस अफसर हैं, जबकि 6 पीसीएस अफसर हैं। आईएएस अफसरों में वेटिंग में चल रहे महेश गुप्ता को कानपुर का कमिश्नर बनाया गया है, वहीं अरुण सिंघल को प्रमुख सचिव ग्राम्य विकास, माजिद अली को प्रमुख सचिव संस्थागत वित्त विभाग, अरविंद नारायण मिश्र को सचिव, सचिवालय प्रशासन विभाग, आरएन उपाध्याय सचिव वित्त विभाग मिला है।
सुभाष चन्द्र शर्मा को आयुक्त गन्ना, अतुल कुमार को सचिव गृह, विनय प्रिय दुबे को सचिव होमगार्ड, रमाशंकर को विशेष सचिव, कृषि उत्पादन आयुक्त, सुदेश कुमार ओझा को सचिव राज्य सूचना आयोग, अनिल कुमार तृतीय निदेशक प्रशिक्षण एवं सेवायोजन और भूपेंद्र एस चौधरी को निदेशक समाज कल्याण पद पर भेजा गया है।
इनके अलावा राहुल प्रसाद भटनागर को आयुक्त, गन्ना लखनऊ पद के अतिरिक्त प्रभार से अवमुक्त कर दिया गया है, वह प्रमुख सचिव चीनी उद्योग एवं गन्ना विकास विभाग के पद पर बने रहेंगे। वहीं पीसीएस अफसरों में जगदीश को सिद्धार्थनगर में एडीएम वित्त एवं राजस्व, हरनाम सिंह को आगरा में एडीएम प्रशासन, अरुण कुमार द्विवेदी को बरेली में अपर आयुक्त, सुरेंद्र कुमार को महोबा में एडीएम वित्त एवं राजस्व, कमलेश कुमार सिंह को वाराणसी में मुख्य राजस्व अधिकारी और वेद प्रकाश सिंह को सहारनपुर विकास प्राधिकरण का उपाध्यक्ष पद पर तैनाती दी गई है।
hin_Deva hin_Deva hin_Deva